钦定古今图书集成/明伦汇编/官常典/第498卷 > 耶律抹只
## 钦定古今图书集成/明伦汇编/官常典/第498卷 > 耶律抹只

按《辽史》本传：“抹只，字留隐，仲父隋国王之后。初以皇
族入侍，景宗即位，为林牙，以干给称。保宁间，迁枢密
副使。宋攻河东南府，宰相耶律沙为都统，将兵往援，
抹只监其军。及白马岭之败，仅以身免。宋乘锐攻燕，
将奚兵翌休哥击败之，上以功释前过。十一年，从都
统韩匡嗣伐宋，战于满城，为宋将所绐，诸军奔溃，独”
抹只部伍不乱，徐整旗鼓而归。玺书褒谕，改南海军
节度使。乾亨二年，拜枢密副使。统和初，为东京留守。
宋将曹彬、米信等侵边，抹只引兵至南京，先缮守御
备。及车驾临幸，抹只与耶律休哥逆战于涿之东，克
之，迁开远军节度使。故事，州民岁输税，斗粟折钱五。
抹只表请折钱六，部民便之。统和末，卒。